ટોરેન્ટો : આજથી સેંકડો વર્ષો પહેલા દેવાયક પંડીત નામની વ્યક્તિએ અગમવાણી ભાખી હતી કે દિવા લટકશે તાર પર, પાણી પડીકે બંધાઇને વેચાશે, હવાનો પણ થશે વેપાર. આ બાબત હવે સાચી લાગી રહી છે. કેનેડાની એક કંપની દિલ્હીમાં સ્વચ્છ હવાની બોટલો 12.50નાં ભાવે વેચવાની યોજના બનાવી રહી છે. આ કંપની દિલ્હીનાં લોકોને હવે સ્વચ્છ હવા બોટલમાં ભરીને વેચશે. જેથી લોકોએ હવે શુદ્ધ હવામાં શ્વાસ લેવા માટે પણ નાણા ખર્ચવા પડશે. આ હવા કેનનાં સ્વરૂપે રહેશે. આ કેનમાં કંપ્રેસ્ડ હવા હોય છે જેને માસ્ક પહેરીને લઇ શકાય છે.